Som borgermester var Langlie også vertskap for kronprins Olav og kronprinsesse Märtha, da de besøkte Seattle i 1939. Etter at kongefamilien måtte flykte fra okkupasjonsmakten under andre verdenskrig, var kronprinsen tilbake i Seattle i 1942, da for å samle støtte blant norsk-amerikanerne. Langlie traff senere kronprinsen igjen i 1953, da han var guvernør og regjeringens gjest under et lengre norgesbesøk.